[ca] Antecedents La síndrome dolor pelvià crònic (SDPC) es defineix com a "dolor de causa no oncològica, intermitent o constant, en la part inferior de l'abdomen o de la pelvis, tant en homes com en dones, d'almenys 6 mesos de durada, i amb conseqüències negatives que poden ser de tipus cognitiu, conductual, sexual i emocional". Té una elevada prevalença tant en dones com en homes, i en el 61% dels casos l'etiologia és desconeguda. La teràpia manual és el tractament de primera línia fisioterapèutic més utilitzat i, dins dels tipus de tècniques que existeixen, es troben les tècniques d'inducció miofascial (TIM), que mitjançant moviments suaus específics ajuden a la relaxació i oxigenació dels teixits. L'altre tractament utilitzat de manera més nova en patologies uroginecològiques és la radiofreqüència monopolar capacitiva resistiva (RFMCR), que consisteix en una estratègia no invasiva que afavoreix la regeneració dels teixits i la promou la reducció del dolor mitjançant l'acció de corrents elèctrics de baixa freqüència. Malgrat la seva eficàcia demostrada en altres patologies musculoesquelètiques i del seu ús habitual en la pràctica clínica de fisioteràpia, no hi ha evidències científiques suficients i de qualitat metodològica en relació amb el seu paper en el maneig de la SDPC. Objectius Avaluar si l'aplicació de teràpia de radiofreqüència monopolar capacitiva resistiva (RFMCR) associada a tècniques fisioterapèutiques d'inducció miofascial (TIM) juntament amb educació sanitària aporta benefici respecte a les tècniques fisioterapèutiques d'inducció miofascial i educació sanitària per si soles, en el maneig dels pacients amb la síndrome de dolor pelvià crònic (SDPC). Mètodes Per a determinar l'efecte de les TIM per si soles es va realitzar un estudi quasi experimental abans-després en una mostra de 50 pacients. Per a determinar l'eficàcia d'afegir la RFMCR a les TIM en pacients amb la SDPC, es va dissenyar i es va realitzar un assaig clínic aleatoritzat triple cec en 81 pacients de tots dos sexes. Resultats En l'estudi quasi experimental es van incloure 50 pacients (27 dones i 23 homes), amb una edat mitjana de 44.8 anys (DE 12.1) i una durada mitjana dels símptomes de 58.3 mesos (DE 60.5). L'anàlisi per protocol va mostrar que la intensitat del dolor mitjançant l'escala visual analògica (EVA) va disminuir en 3.99 punts al final de la intervenció i la qualitat de vida mitjançant el qüestionari de salut SF-12 va millorar en els sumatoris físic i mental en 5.45 i 5.87 punts, respectivament (p<0.05). L'adherència va ser del 86.7%. En l'assaig clínic aleatoritzat triple cec es van incloure 81 pacients (67.9% dones) amb una edat mitjana de 43.6 anys (DE 12.9). La RFMCR va disminuir les puntuacions de l'EVA més de 2 punts en el grup intervenció (p<0.05), i la qualitat de vida mitjançant el SF-12 va millorar en 5 punts, sense significació estadística. No es van observar efectes adversos i l'adherència va ser del 86.4%. Conclusions Aquests estudis demostren que la RFMCR juntament amb les TIM i amb educació sanitària en relació amb el maneig del dolor, són tècniques eficaces per a disminuir la intensitat del dolor i millorar la qualitat de vida dels pacients amb la SDPC a curt termini.

[en] Background Chronic pelvic pain syndrome (CPPS) is defined as "intermittent or constant non-cancer pain in the lower abdomen or pelvis, both in men and women, of at least 6 months duration, and with negative consequences that can be cognitive, behavioral, sexual and emotional. It has a high prevalence in both women and men, and in 61% of cases the etiology is unknown. Manual therapy is the most widely used first-line physiotherapy treatment and, among the types of techniques that exist, are myofascial induction techniques (TIM), which through specific gentle movements help to relax the tissues. The other treatment used as a novel technique is resistive capacitive monopolar radiofrequency (RFMCR), which consists of a non-invasive strategy that promotes tissue regeneration through the action of low frequency electrical currents. Despite its proven efficacy in other musculoskeletal pathologies, there is not enough scientific evidence regarding its role in the management of CPPS. Objectives To assess whether the application of resistive capacitive monopolar radiofrequency therapy (RFMCR) associated with physiotherapeutic myofascial induction (TIM) techniques together with health education provides benefits compared to physiotherapy techniques and health education alone, in the management of patients with chronic pelvic pain syndrome (CPPS). Methods To determine the effect of myofascial induction techniques alone, a quasi-experimental before-after study was performed. To determine the efficacy of adding RFMCR to myofascial induction techniques in patients with CPPS, a triple-blind randomized clinical trial was suggested and conducted. Results Fifty patients (27 women and 23 men) were included in the quasi-experimental study, with a mean age of 44.8 years (SD 12.1) and a mean duration of symptoms of 58.3 months (SD 60.5). . The per-protocol analysis showed that the intensity of pain through the visual analogic scale (VAS) resulted in 3.99 points at the end of the intervention and the quality of life through the SF-12 health questionnaire improved in the physical and mental summaries in 5.45 and 5.87 points, respectively (p<0.05). The adherence was 86.7%. In the triple-blind randomized clinical trial, 81 patients (67.9% women) with a mean age of 43.6 years (SD 12.9) were included. The RFMCR decreased by more than two points the level of pain in the visual analogue scale (VAS) in the intervention group (p<0.05), and the quality of life through the SF-12 improved by 5 points, without statistical significance. No adverse effects were observed, and the adherence was 86.4%. Conclusions These studies demonstrated the efficacy of RFMCR together with TIM in reducing pain intensity and improving quality of life in patients with CPPS.